Meséltél valamit erről a tésztáról.
Ez nem egy szokványos, hétköznapi kenyértészta, ugye?
Tettem bele egy kis kovászt is.
Belül olyan, mint egy pite.
Van benne vöröshagyma, póréhagyma, újhagyma
és zöldfűszer. Rengeteg zöldfűszer.
Atyaég!
Nyilván senkit nem lep meg,
hogy Görögországban van egy hely, ahol az emberek nagyon sokáig élnek.
Elvégre Görögország a mediterrán étrend egyik őshazája.
Mindenki tudja, hogy a mediterrán étrend egészséges,
hála a zöldségeknek, a vajat helyettesítő olívaolajnak,
és a kevés húsnak.
Köztudott, hogy ettől az étrendtől az ember egészségesebb lesz,
viszont van itt egy különleges sziget,
ami hosszú élet tekintetében kiemelkedő eredményeket produkál,
és ez Ikária.
Az ikáriaiak hét évvel élnek tovább, mint az amerikaiak,
a szív és érrendszeri betegek száma pedig feleannyi.
De ami igazán érdekes,
hogy olyan 60, 70 és 100 évesekkel találkoztam,
akiknél egyáltalán nem tapasztaltam semmi demenciát.
Ki kellett derítenem, hogy ez a sziget miben különbözik az összes többitől.
GÖRÖGORSZÁG IKÁRIA
ÉLJÜNK 100 ÉVIG: A KÉK ZÓNÁK TITKAI
IKÁRIA GÖRÖGORSZÁG
Ha az emberek valahol különösen sokáig élnek,
meg akarom érteni, hogy az a hely mitől más, mint a többi.
Aminek első körben érdemes utánanézni, az a történelem és a földrajz.
Ikária kultúrája azért nagyon különleges,
mert a szigetnek régen nem voltak természetes kikötői.
Ikária szinte teljesen el volt zárva az ókori világ többi részétől,
egészen a középkorig.
Mivel az ikáriaiak nem számíthattak semmiféle hajón érkező utánpótlásra,
ezért ki kellett találniuk,
hogy hogyan lehet túlélni ezen a durva, sziklás talajon.
Ennek eredménye egy olyan alkalmazkodóképesség,
amilyet sehol máshol nem látni.
Meg kellett tanulniuk kihasználni a hely adottságait,
beazonosítani a növényeket, befogni a méheket,
és összefogni a nagyon nehéz helyzetekben.
De éppen ezeknek a viszontagságoknak köszönhetik,
hogy ők lettek a bolygó egyik legegészségesebb közössége.
Köszönöm a mandulát. Szeretnék feltenni pár kérdést.
Szeretne feltenni önnek pár kérdést.
Úgy hallottam, hogy itt régen egészen más volt az élet,
és hogy 1980 előtt Ikária teljesen önellátó volt.
Mire emlékszik azokból az időkből?
Ma már mindent meg lehet venni a boltban.
De annak idején
csak akkor volt lisztünk, ha búzát termesztettünk,
amit aztán mi magunk őröltük.
Tudod, hogy akkoriban miből csináltunk kávét?
Árpából és csicseriborsóból,
amit mi magunk pörköltünk és főztünk le.
Akkor régen szó szerint semmit se vásároltak?
Az ikáriaiaknak meg kellett tanulniuk egyedül boldogulni.
Ez egy olyan életmódot eredményezett,
ami merőben eltér a többi görög életmódjától.
Meg kellett tanulniuk beazonosítani a növényeket,
hogy melyikből lehet ételt, salátát,
fűszert és orvosságot készíteni,
így az ikáriaiaknál kialakult az a szokás,
hogy helyi gyógynövényekből készült teákat isznak.
Milyen gyógyteákat szokott inni?
Zsályateát, rozmaringteát és erdeimályva-teát.
Melyik teát a legjobb napi szinten inni?
A bort.
Szőlőtea!
Tetszik a gondolkodása.
Rengeteg pozitív egészségügyi hatása van, ha az ember gyógyteákat iszik.
Az egyik, hogy csökkenthetik a demencia kialakulásának esélyét.
Emellett gyulladáscsökkentő hatásúak, tele vannak antioxidánsokkal,
és vízhajtó anyagokat is tartalmaznak, amik csökkentik a vérnyomást.
A gyógyteák kultúrája még ma is él,
és szorosan összefügg az ikáriaiak kiemelkedően hosszú életével.
IKÁRIA GYÓGYTEA
VASZO PARIKOSZ 88 ÉVES
Mézet?
Kérek egy keveset.
A mézet is ő maga csinálja?
A méz is ikáriai.
Tökéletes.
Nagyon könnyű telepakolni a teát egy csomó cukorral.
Az amerikaiak fő édesítőszere
a cukor és magas fruktóztartalmú kukoricaszirup.
Viszont az ikáriaiak évezredek óta mézet használnak.
Az ikáriai méz több szempontból is nagyon izgalmas.
A méhészek az évszak előrehaladtával
új helyre költöztetik a kaptárakat.
Tehát a part menti vadvirágoktól indulnak,
és végül a hegy tetején, a fenyőerdőben lyukadnak ki.
A méhek begyűjtik a különféle növények nektárját,
és azzal együtt az egyéb mikrotápanyagokat és bioaktív vegyületeket is.
Azt már tudjuk, hogy a méz gátolja a rák kialakulását.
Úgy tűnik, hogy az ikáriai méz az élettartamot is növeli.
Miben más ez a méz a bolti mézekhez képest,
és egészségesebb-e azoknál?
A bolti mézekkel az a gond, hogy azokat felforralják.
Ezzel tönkreteszik a pollenszemeket,
és átalakítják cukorrá.
A mézet nem szabad túlságosan felmelegíteni,
még akkor se, ha az ember azzal édesíti a teát.
Meg kell várni, hogy a tea iható hőmérsékletűre hűljön.
Mivel a feldolgozás során az ikáriai mézet nem pasztőrözik,
nem forralják fel,
így nem teszik tönkre a benne lévő tápanyagokat és bioaktív vegyületeket.
Vagyis alapvetően az ikáriai méz a kaptárból egyenesen a teába kerül,
és ennek külön jótékony hatása van.
ID. JÓRGOSZ SZTENOSZ 90 ÉVES
JÓRGOSZ SZTENOSZ 33 ÉVES
Szóval ha valamit édesíteni akarok, az én választásom a nyers méz,
ami ideális esetben olyan, mint az ikáriai méz.
IKÁRIA NYERS MÉZ
A mostani látogatásom alkalmával
volt egy nagy megvilágosodásom a szerelemmel kapcsolatban.
Taki!
Hoztam zöldhagymát a salátába.
Megfented a kést a fejessalátához, ugye?
Csak a te kedvedért.
Hogy olyanra vághassam, ahogyan szereted.
Mint azt már tudjuk,
ha egy hosszú párkapcsolatban az egyik fél meghal,
a kétharmadával nő az esélye,
hogy három hónapon belül követi őt a párja.
Viszont Aleka és Panajotisz esetében éppen az ellenkezője történt.
Ők egy kissé megkésve találtak rá az igaz szerelemre.
Amikor az első feleségem meghalt, elment a kedvem az élettől.
Nem beszéltem, nem nevettem, nem ettem.
Darabokra hullottam,
de ő újra összerakott.
Úgy 73 éves lehettem.
A templomban ültem a legjobb barátommal,
és a nőket néztem, ahogy jönnek be az ajtón.
Több mint 40-en voltak.
És amint őt megláttam, mintha belém hasított volna a villám.
Már nem emlékszem, ki hívta el a másikat,
de a Pezi-tónál találkoztunk.
Még elemózsiát is hozott nekem.
Piknikeztünk.
Aztán elindított egy kazettát, és énekelt: „Szeretlek, mert olyan gyönyörű vagy.”
Amikor ránéztem, mintha valami csiklandozta volna a lelkem.
Az első férjemhez 16 évesen mentem hozzá, és mellette szomorú voltam,
de te újra teljessé tettél, és melletted elfelejtettem a múltat.
Mintha mindig is veled éltem volna.
Talán evidensnek tűnhet a boldog és odaadó párkapcsolatok ereje,
de nem szabad alábecsülni a tényt, hogy az ilyen párkapcsolatoknak hála
hosszabb és teljesebb életet élhetünk.
A kék zónák lakói számára a párjuk a legfontosabb,
ezért ápolják a párkapcsolataikat.
IKÁRIA PÁRKAPCSOLAT
Úgy hiszem, hogy az ikáriaiak hosszú életének a kultúrájában
mindig is meglepően fontos szerepet játszott a bor.
Sőt, a görög mitológia szerint itt született a bor istene.
Évszázadok óta ugyanazokat a szőlőfajtákat
és ugyanazokat az ősi eljárásokat használják.
Atyaég!
Mintha az ikáriai tavasz zamatát kortyolnám.
- Igen, ez egy jó bor. - Nem túl édes. Lenyűgöző.
Nekünk, ikáriaiaknak van egy speciális borkészítési módszerünk.
Ez alatt van egy amfora, és…
- Az egy nagy agyagedény, ugye? - Igen.
A tetején a legmelegebb, ahol rásüt a nap.
KONSZTANTINOSZ AFIANÉSZ BORÁSZ
De öt centivel alatta már hűvös és nedves a talaj.
A szőlőt kézzel szüreteljük.
Nem használunk gépeket.
Nagyon időigényes, de a végeredmény pompás.
- És csak a jó szőlőszemek kerülnek bele. - Pontosan.
Szóval tölgyfahordó helyett ugyanúgy tárolják a bort,
ahogyan Krisztus előtt is tárolták.
- Igen. - Ez bámulatos.
Mindannyian ismerjük a bort és az alkoholt övező vitákat.
De ha megnézzük az ikáriai bort,
ez valahogyan egészen más.
Ez a bor természetes. Nem tartalmaz hozzáadott vegyszereket.
És azt is tudjuk,
hogy ha egy mediterrán ételhez ikáriai bort iszunk,
az növeli az antioxidánsok felszívódását.
Említetted, hogy ásványi anyagok is vannak…
- Kálium. - Kálium.
Foszfor, bór, vas.
A mi borunk a mikroklímának, a szőlő minőségének
és a sziget jellemzőinek köszönheti azokat az egyedülálló tulajdonságait,
amik ezt a bort gyógyborrá teszik.
Majdnem olyan, mintha étrendkiegészítőt innék.
Igen.
Egészségünkre!
Már több mint 100 generáció óta isszák ugyanazt a bort,
és roppant sokáig élnek.
Ez az összefüggés nekem elég ahhoz,
hogy a nap végén megengedhessek magamnak egy pohár borocskát.
IKÁRIA BOR
Ikária egyik fénypontja a fiatalok voltak,
és hogy nemcsak őrzik, de konkrétan ünneplik a hagyományaikat.
Számomra ez leginkább a panegyriben mutatkozott meg,
amikor 14 és 94 éves kor között mindenki összejön,
társasági életet élnek, mulatnak, és az egész éjszakát végigbulizzák.
Egész éjjel táncolnak.
Erre mondhatnánk, hogy: „Na, és? Buliznak. Nagy ügy!”
De valójában egy óra futás és egy óra tánc
nagyjából ugyanannyi kalóriát éget el.
Csak a tánc sokkal élvezetesebb.
Hajlamosak vagyunk a testmozgást a szenvedéshez társítani.
„Fájdalom nélkül nincs siker.”
Viszont az ikáriaiaktól megtanulhatjuk, hogy a testmozgás szórakoztató is lehet.
Az ikáriaiak folyton nevetnek.
A nevetés jót tesz az artériáknak, és megelőzi a szívbetegséget.
Tapintani lehet a boldogságot.
A kék zónák arra tanítanak,
hogy a hosszú életet nem kell kötelességként megélni,
hiszen örömteli is lehet,
és a hosszú élet receptje
a közösség és a társas kapcsolatok.
IKÁRIA TÁNC ÉS NEVETÉS
Nem lepett meg annyira, hogy errefelé szokatlanul hosszú életű emberek élnek,
de miután kellemesen megmártóztam Ikária szépségében és kultúrájában,
visszatértem Amerikába, ahol a bolygó legkülönösebb százéveseire bukkantam.
Emlékszem, amikor először jártam Nicoyán.
Ő itt a helyi idegenvezetőm, Jorge Vindas.
Köszöntelek Nicoyán!
Ő mutatta be nekem az első Costa Rica-i százévest,
akit volt szerencsém megismerni,
ezt a hölgyet, Panchitát.
Daniel vagyok.
Százöt éves kora ellenére egyszerűen lenyűgöző volt.
Ha létezik olyan ember,
aki egy személyben megtestesítheti a kék zónákat,
és amit a kék zónák nyújthatnak,
az Panchita volt.
Látod? Jó ez a macséta!
Nicoya egy kieső vidéki régió Costa Rica északi területén,
elszigetelve az ország többi részétől.
Egy közel 130 km-es félsziget, egy picivel a nicaraguai határtól délre.
Mint azt megtudtam, ebben a kék zónában
a százévesek aránya a globális átlagnak közel a három és félszerese,
és hihetetlen, de a látottak alapján
nagyon sokan egészségesek közülük, pedig nem szednek gyógyszereket.
A világ nagy részében az adatok egyértelműek.
Az egészséges élethez gazdagnak kell lenned.
Az élettartam a jövedelemmel együtt nő.
És bár a Costa Rica-i jövedelem nagyjából csak a hatoda az USA-énak,
az itt élők átlagos várható élettartama mégis meghaladja a miénket.
Sőt, valójában az itteni kék zóna az ország egyik legszegényebb régiója.
A 30 km-rel északra élő nicaraguaiak,
és a déli szomszédaik, a panamaiak már rövidebb ideig élnek,
viszont ezen a helyen valami nagyon klappol.
A Costa Rica-i nicoyaiak a világ egyik leghosszabb életű emberei.
De vajon miért?
Ismerős az, amikor valaki elárulja a korát,
de az nem passzol azzal, amit látsz?
Mesélek egy sztorit egy fickóról, Ramiróról.
A kollégám, Jorge elment egy Costa Rica-i tanyára egy százéveshez,
de ehelyett egy cowboy fogadta őt. A bőre szép sima, a fogai tökéletesek,
felpattant egy lóra, ide-oda vágtatott, és a teheneket lasszózta.
Egy idő után Jorge szólt ennek Ramirónak, hogy:
„Amúgy én egy százéveshez jöttem.”
Erre Ramiro: „Az én vagyok!”
Jorge elkérte a személyi igazolványát,
és az okiraton az állt,
hogy Ramiro 1921 augusztusában született, vagyis tényleg 100 éves.
De Jorge még akkor se hitt neki.
Pár hétre rá Jorge a fővárosban járt, és belenézett a nemzeti nyilvántartásba.
Ott voltak egymás alatt a személyi igazolványok,
megtalálta Ramiróét is, és tényleg 100 éves volt.
100 ÉVES
Ránézésre mintha csak 70 éves lenne.
Az elmúlt 20 év során
sehol nem találkoztam olyan energikus százévessel, mint Ramiro.
Egyszer a Stanford Egyetem egyik tudósa,
David Rehkopf megmérte a nicoyaiak biológiai életkorát.
A telomeres munkám során
az volt az egyik leglenyűgözőbb hely, ahol jártam.
És azok a nicoyai emberek…
Kiderítette, hogy Costa Rica ezen részén
a nicoyaiak a biológiai életkoruk alapján nagyjából tíz évvel fiatalabbak annál,
mint amit az életkoruk sugall.
Mégis mi folyik itt, amitől biológiailag ennyire fiatalok?
Üdv!
Dan Buettner.
- Jó napot! - Örvendek!
- Foglalj helyet, cimbora! - Dolgozott ma már?
Egy keveset.
- Tényleg? - Igen.
Hánykor kelt?
Hajnali 4-kor.
- 4-kor? - Igen.
És most 10 óra van, szóval már majdnem hat órát ledolgozott.
Miért dolgozik ennyit? Nem kéne ilyen keményen dolgoznia.
Mindenki ezt mondja, de nem bírok magammal.
Hiszen ez az életem.
A Costa Rica-iaknak van egy nagyon konkrét életcélja, amit ők plan de vidának hívnak.
Tudják, hogy merre tartanak az életben, hogy miért kelnek fel minden reggel,
ez segíti át őket a nehézségeken,
és ezért dolgoznak annyit.
És ez volt számomra a megvilágosodás pillanata.
Ez nagyon hasonlít az ikigai-ra, amiről Okinaván hallottunk.
Ugyanazt az életfelfogást
most már két különböző kék zónában is láthattuk,
ami számomra azt sugallja, hogy ez egy fontos dolog.
Igen!
Ha megnézzük, hogyan élnek a nicoyaiak,
feltűnik, hogy mindent kézzel csinálnak.
Nincsenek gépeik, amik kényelmessé tennék a házi és a ház körüli munkákat,
például még a füvet is macsétával vágják.
A takarítás, az alapanyagok gyűjtése, és az étel elkészítése
önkéntelenül is mozgással jár,
ami összességében több testmozgást jelent, mint egy idézőjeles „edzés”.
Például amikor a nők tortillát készítenek, maguk darálják a kukoricát.
Ahogyan készítik az ételt, attól olyan karjuk lesz, mint Popeye-nek.
Olyan, mint egy edzés,
de nekik ez nem megerőltető, mert hozzá vannak szokva.
Kalóriát égetnek, és észre sem veszik.
A történelem során az ember szinte folyton dolgozott,
így természetes, hogy olyan gépeket építettünk,
amik a munka nagy részét megcsinálják helyettünk.
De ezzel megfosztottuk magunkat a mindennapi mozgás javától.
Ám a Costa Rica-iak még ma is fejszével vágják a fát,
kézzel őrlik a kukoricát, és amit esznek, azt ők maguk termesztik.
Ha belegondolunk, ők talán többet edzenek a mindennapi házimunkával,
mint amikor mi elmegyünk a konditerembe.
Ezek talán apróságoknak tűnnek, de sok kicsi sokra megy,
és így nemcsak több kalóriát égetnek el, mintha például edzőterembe járnának,
hanem még az anyagcseréjük is sokkal intenzívebb.
Gyerünk!
Ez veszélyes ám.
Képzelem.
Hát látod, nem?
86 éves, és fejszével vágja a fát?
Már 14 éves korom óta fejszével vágom a fát.
Milyen ház körüli munkát csinál még?
Macsétával szoktam vágni ezt-azt, kerítést javítok.
És hány órát dolgozik naponta?
Reggel 6-tól délelőtt 10-ig dolgozom.
Az én koromban már muszáj egy kicsit pihenni is.
86 ÉVES
Ha belegondolunk, mi, amerikaiak heti 40-50 órát dolgozunk.
A nicoyaiak is nagyon keményen dolgoznak,
viszont törekednek a rövidebb munkavégzésre.
Reggel nagyon keményen dolgoznak,
és aztán délután pihennek.
Van pénze a bankban?
- Nincs. - Semmi pénz?
- És értékpapírok? - Az sincs.
Értem. Szóval próbál független maradni.
Úgy bizony.
És ha egyszer megbetegszik?
Mondjuk úgy, hogy amikor van pénzem,
szeretem kényeztetni magam.
A hosszú életre!
Ahogy mondod!
Nem panaszkodom.
Szegény vagyok és csúf,
de amennyire csak tehetem, kiélvezem az életet.
- Azt mondta, szegény és csúf? - Igen, azt.
Maga nem csúf. Maga kész macsó.
Hogyan is fejezzem ki magam?
Biztosra veszem, hogy az Úrnak köszönhetem,
hogy még így 86 évesen is
képes vagyok egyedül jönni-menni és dolgozni,
mert azt szoktam kérni tőle,
hogy ha ad nekem még egy pár évet, akkor azok ugyanígy teljenek.
Amikor lefekszem, és amikor felkelek, azt kérem tőle, hogy:
„Adj erőt, Uram!”
Bár azt nem mértem, hogy hány órát lazítanak,
de az biztos, hogy a nicoyaiak, akárcsak a többi kék zóna lakói,
soha nem választanák a pluszmunkát
a szieszta, vagy a családjukkal és a barátaikkal töltött idő helyett.
Más szóval lassítanak,
és időt szakítanak a számukra igazán fontos dolgokra.
LASSÍTÁS
Jó reggelt!
José Benerando! Jöttem az éves felülvizsgálatra.
- Hogy érzi magát? - Jól.
Itt egy ország,
ami tizenötödannyit költ egészségügyre, mint mi,
mégis olyan zseniális megoldásokkal álltak elő,
amivel már azelőtt megelőzhetik a betegségeket, hogy azok elharapóznának.
Ezekre a dolgokra a világon szinte senki más nem gondolt.
Az USA-hoz képest Costa Ricában magasabb a várható élettartam,
és a középkorúak halálozási aránya is jóval alacsonyabb,
pedig fejenként csak tizedannyit költenek az egészségügyre, mint mi.
Hogyan sikerült ezt elérniük?
Először is, növeltük a víz keménységét.
Emellett nagyon komoly étkeztetési programjaink vannak,
hogy mindenki, de főleg a gyermekek
hozzájuthassanak az agyuk fejlődéséhez szükséges fehérjékhez
az életük első 12-24 hónapjában.
És rengeteg új infrastruktúrát teremtünk
az úgynevezett los puestos de salud, vagyis a kisebb klinikák számára.
Egyre több helyen létesülnek ilyen klinikák,
és ezek egészségügyi ellátást nyújtanak az elzárt közösségek,
és az elszigetelten élő emberek számára.
A 90-es évek közepe óta minden Costa Rica-i állampolgár jogosult
egy egészségügyi nagykövet általi felülvizsgálatot igényelni.
Minden csapat nagyjából 4000 embert lát el.
Egész évben házról házra járnak,
az emberek ismerik és be is hívják őket,
majd leülnek, és megkérdezik ezektől a 80-100 éves emberektől, hogy:
„Hogy érzi magát?”
Van, aki segít önnek felöltözni?
Egyedül öltözök fel, meg minden.
Magam veszem fel az alsóneműt, a többi ruhát is, én mosok magamra,
mindent én magam csinálok.
Mi a mai dátum, Mr. Benerando?
Nyolcadika van, nem?
Milyen hónap, Mr. Benerando? Milyen hónap?
Március?
És milyen év?
Hát, az évben nem vagyok biztos,
de azt tudom, hogy március 8-a van.
A közegészség Costa Rica kultúrájává vált.
Nálunk ez egy életmód,
és erre büszkék vagyunk.
Az USA-ban mi csak reménykedünk az egészségben,
de sokkal inkább ösztönözzük a betegséget.
Ott pihen az összes pénz, azt várja, hogy megbetegedjünk,
hogy aztán majd fizethessünk azért, hogy meggyógyítsanak.
Ez nemcsak, hogy nem hatékony, hanem hihetetlenül költséges is,
viszont itt egy ország, ami a töredékét költi az egészségügyre,
mégis jobb eredményeket érnek el, mint mi.
Hogy lehet az, hogy egy ennyire szegény ország
képes egy ennyire hatékony egészségügyi rendszert kiépíteni?
Talán pont ez az, ami hozzájárul a nicoyaiak hosszú életéhez.
Még gyerek voltam, amikor először csináltam rosquillost.
Gyakran átmentem az egyik szomszédhoz, és segítettem neki rosquillost csinálni.
Hány éves volt akkor?
Úgy tíz lehettem.
Hány éves ez az őrlőkő?
Azt nem tudom megmondani, hány éves lehet,
de már az anyám is ezen a kövön őrölt.
Azta!
Bizony, már az anyám is ezen őrölt, és én tőle kaptam.
- Értem. - Nagyon sokat őrölt ezen.
- Biztos, hogy több mint 100 éves. - Igen.
Minden élettapasztalatát átadta nekem,
és én mindent aszerint csinálok.
74 ÉVES
És azóta én is mindent továbbadtam a lányomnak.
102 ÉVES
Kétségtelen, hogy az egyik oka annak,
hogy a nicoyaiak ilyen sokáig élnek,
az az étrendnek tudható be,
a babnak, a töknek és a kukoricának.
Ezt úgy hívják, hogy: „a három nővér”. Ez az a három közép-amerikai étel,
amit ennek a régiónak a lakói már legalább 6000 éve fogyasztanak.
A kukorica, amit gyakran tortilla formájában készítenek,
az étrend hagyományos alapköve.
A kukoricaszemek remek összetettszénhidrát-források,
és vitaminokban, ásványi anyagokban és rostokban gazdagok.
A hagyományos feldolgozási módszer felturbózza a kukorica tápértékét,
kezdve a fahamuval, amit a nők a kukorica áztatásakor adnak hozzá.
A fahamu lebontja a kukoricaszemek sejtfalát,
így niacin szabadul fel, ami segít kordában tartani a koleszterint.
A feketebab
ugyanazokat a pigmentalapú antioxidánsokat tartalmazza, mint a kék áfonya,
és rostokban is gazdag, így tisztán tartja a vastagbelet.
A tök pedig remek A-, B- és C-vitamin-forrás,
ráadásul ásványi anyagokban,
például káliumban és magnéziumban is gazdag.
Az adventistáktól megtanultuk,
hogy a vegetáriánus étrend jótékony hatású,
de a legtöbb amerikai mégis vonakodik a hús elhagyásától,
mert félnek, hogy nem jutnának elegendő fehérjéhez.
A gazdagabb országoknak az a fixa ideája,
hogy az izomépítéshez
húsból vagy tejtermékekből származó fehérjére van szükség.
De akkor a nicoyaiak
hogyan képesek minden egyes nap fát hasogatni, és terelni a jószágot?
Nos, ez a csoda
a bab, a tök és a kukorica együttes erejének köszönhető.
Az izomépítéshez a testünknek kilenc aminosavra van szüksége,
és az állati termékekben, például a húsban, a halban és a tojásban
mind a kilenc megvan,
csakhogy koleszterint és telített zsírokat is tartalmaznak.
Viszont ez a „három nővér” étrend
szintén minden aminosavat tartalmaz, de koleszterin és telített zsírok nélkül.
Hozzánk képest csak a töredékét költik húsokra és tejtermékekre,
mégis minden szükséges fehérjét megkapnak, ami azt mutatja,
hogy az egészséges étkezéshez nem kell gazdagnak lenni.
A HÁROM NŐVÉR
Gyere enni, Isaac!
Ha Isaac megkérdezné öntől, hogy ő hogyan érhetné meg a 100 éves kort,
mit tanácsolna neki?
Remélem, azt eszi majd, amit én is.
Szerinted a fiad
ugyanazokat fogja majd enni, mint a nagyapád?
Nem hiszem, mert már teljesen más világot élünk.
Sok a feldolgozott élelmiszer.
De a nagyapád a babbal és a rizzsel megérte a 100 éves kort.
Nem lenne az jobb a fiadnak?
Dehogynem. De a gyerekek nem szeretik a rizst és a babot.
Az olyasmiket szeretik, mint a gabonapelyhek,
amik nem annyira táplálóak, mint a rizs és a bab.
Kérsz belőle, papa?
Kérsz belőle?
Nem muszáj venned.
Csak egyet.
Csak egy kóstolót. Köszönöm.
Se rizst, se babot, se tojást nem eszik. Jobban izgatja a süti.
Megszakad a szívem, ha látom, hogy Nicoya így megváltozik.
Az első, amit az ember a városba érve meglát,
azok a gyorséttermek.
A boltokban chipset, kólát és csokit árulnak.
Ezzel lecserélik ezt a zseniális életmódot,
ezt az étrendet, aminek az eredménye a leghosszabb életű emberek,
és már minden a modern társadalmak irányába halad.
Amióta megtaláltam ezt a kék zónát,
a területe az eredetinek az ötödére zsugorodott,
és egyes becslések szerint
ez a kék zóna egyetlen generáción belül teljesen el is tűnhet.
Okinaván még rosszabb a helyzet.
Amikor 1999-ben először jártam Okinaván,
még arról volt híres,
hogy mindig is ott éltek
a világ leghosszabb életű és legegészségesebb emberei.
De napjainkra ez a jelenség szinte már teljesen eltűnt.
Sőt, ha Japán egészét nézzük,
ma már Okinaván a legmagasabb az elhízott emberek aránya.
De a jó hír az, hogy megörökítettük ezt a bölcsességet.
Megvan a tervrajz,
amivel a saját életünkben reprodukálhatjuk a hosszú életet.
A megszállottja lettem ennek az elképzelésnek.
Eltűnődtem azon,
hogy vajon én képes lennék-e létrehozni egy új kék zónát?
A műsor célja a szórakoztatás és a tájékoztatás,
nem pedig az, hogy egészségügyi tanáccsal szolgáljon.
Az egészségét érintő, illetve étrend- és életmódváltoztatással,
vagy testmozgással kapcsolatos kérdések esetén
konzultáljon kezelőorvosával!
A feliratot fordította: Vécsey Ádám